OzLabs/hebrew-wiki-articles huggingface dataset:
יוגבן סונדשטיין

יוגבן סונדשטיין (; 25 במאי 1933 – 8 ביולי 2024) היה פוליטיקאי מאיי פארו שכיהן כראש ממשלת איי פארו, שר בקבינט של איי פארו וחבר במפלגת העם .

== ביוגרפיה ==
סונדשטיין היה בנם של יוהנה מלנה (לבית ינסן) והנס יעקב מטרס סונדשטיין מטורסהאבן. הוא היה נשוי ללידיה מרסטן (נולדה ב-20 בנובמבר 1927) מקלאקסוויק, נכדו יוהאן סונדשטיין, יליד 1993 הוא גיימר עטור פרסים.

סונדשטיין היה רואה חשבון מוסמך, והיה חבר במספר רב של דירקטוריונים. בשנת 1979 נבחר לראשונה ללגטינג (הפרלמנט של איי פארו). הוא היה יושב ראש הלגטינג מ-1980 עד 1984 ומ-1988 עד 1989. סונדשטיין כיהן כראש ממשלת איי פארו (לוגמאדור) מ-1989 עד 1991 וכשר מ-1991 עד 1993.

ב-2008 פרסם סונדשטיין את זיכרונותיו, והיה לפוליטיקאי הפארואזי הראשון שעשה זאת.

הוא נפטר ב-8 ביולי 2024, בגיל 91.

== קישורים חיצוניים ==

== הערות שוליים ==

קטגוריה:ראשי ממשלות
קטגוריה:פארואזים
קטגוריה:ילידי 1933
קטגוריה:נפטרים ב-2024
הביתה (אלבום)

הביתה הוא אלבום האולפן השלישי של מיכאל כהן, הידוע בשם הבמה כהן. האלבום יצא לאור ב-17 ביוני 2024 תחת הוצאת חברת שיגולה רקורדס.

== רקע ==
ב-6 ביוני הודיע כהן בחשבון האינסטגרם שלו על צאת האלבום.<ref></ref>

== הרכב ==
האלבום כולל 12 שירים חדשים, בנוסף לסינגל, "עד הקיץ", שיצא כחודש לפני צאת האלבום.<ref name=":0"></ref> האלבום כולל שיתופי פעולה עם מספר אמנים: ג'ימבו ג'יי, כרקוקלי, אלון עדר, קטלין אליגדו, יא-נה ואוחנה.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי חברת שיגולה רקורדס
פייר פוליאב

פייר מרסל פוליאב (באנגלית Pierre Marcel Poilievre; נולד ב 3 ביוני 1979)
הוא פוליטיקאי קנדי, מנהיג המפלגה השמרנית של קנדה ומנהיג האופוזיציה מאז 2022. הוא משמש כחבר פרלמנט מאז 2004.

פייר נולד בקלגרי, שבקנדה. הוא למד באוניברסיטת קלגרי, השלים תואר ביחסים בינלאומיים, עבד תחת מנהיג ה'ברית הקנדית' סטוקוול דיי. פייר נבחר לראשונה לבית הנבחרים של קנדה ב־2004.

אחרי ששימש במספר תפקידים פרלמנטריים תחת סטיבן הרפר בין 2006 ל-2013, הוא שימש כשר לענייני רפורמה דמוקרטית בממשלת הרפר בין 2013 ל־2015.

בין 2017 ל-2022 הוא שימש כשר צללים לענייני כספים. ב-2022 הוא רץ למנהיגות המפלגה השמרנית הקנדית וניצח. פוליאב תיאר את עצמו כליברטיאן
== דעותיו הפוליטיות ==
לאחר שנבחר למנהיג המפלגה השמרנית של קנדה, תיארו אותו עיתונאים כבעד 'בחירה' בתחום ההפלות, ובעד מהגרים. הוא יצא חוצץ נגד 'מדיניות המגדר הקיצונית' של טרודו.

== פוליאב וישראל ==
במהלך מלחמת חרבות ברזל גינה פוליאב את פעולות חאמס, ותמך בזכות ישראל להגן על עצמה. 
הוא גם גינה את תביעת דרום אפריקה נגד ישראל, ואמר שהתביעה הזאת היא התקפה חסרת בושה ושקרנית נגד מדינת ישראל והעם היהודי.

==קישורים חיצוניים==

== הערות שוליים ==
פיליפ רוטברג

פיליפ רוטברג (ברוסית: Филипп Григорьевич Рутберг; 22 בספטמבר 1931, ויניצה - 12 באפריל 2015, סנקט פטרבורג) היה פיזיקאי סובייטי-רוסי ממוצא יהודי. רוטברג התמחה בפיזיקה של חשמל וחקר פלסמה.

==קורות חיים==
פיליפ רוטברג נולד בשנת 1931 בויניצה (אז בתחומי האימפריה הרוסית כיום באוקראינה) למשפחה יהודית. הוריו היו רופאים. לאחר פלישת הנאצים לברית המועצות המשפחה פונתה לקויבישב. קרובי משפחה שלא הצליחו לעזוב את העיר נרצחו על ידי הנאצים. אביו של רוטברג גויס לשורות הצבא האדום ושוחרר אחרי המלחמה בדרגת רב סרן.

אחרי סיום לימודי בית ספר רוטברג סיים בשנת 1954 לימודי משפטים באוניברסיטת לנינגרד אך עבד בתחום תקופה קצרה. בשנת 1961 הוא סיים לימודי הנדסה תוך התמחות בפיזיקה של חשמל במכון הפוליטכני של לנינגרד. לאחר קבלת התואר הוא היה מרצה בבית ספר לטכנאים ובהמשך החל לעבוד במכון לפיזיקה וטכנולוגיה על שם יופה. במהלך עבודה במכון הוא סיים לימודי תואר שלישי ובהמשך עבודת פוסט-דוקטורט.

בשנת 1990 רוטברג התקבל החבר בהתכתבות לאקדמיה למדעים של בית המועצות. בשנת 2000 הוא קיבל מעמד של חבר בפעול.

רוטברג היה מלמד במכון הפוליטכני של לנינגרד וכיהן בדרגת פרופסור.

בשנת 1991 רוטברג התמנה למנהל מכון מחקר של האקדמיה החדש שהוקם בסנקט פטרבורג. המכון עסק בחקר בעיות פיזיקת חשמל וזרם חזק.

רוטברג היה מומחה בתופעת פריקה חשמלית בגזים, ייצור מכונות חשמל ליצירת אימפולס חשמלי וחקר פלסמה. בתחום זה הוא כתב מספר רב של מאמרים ומספר ספרים. בבעלותו היו פטנטים בנושא. רוטברג תמך בהקמת תחנות לייצור חשמל על בסיס מקורות אנרגיה מתחדשות בעיקר תוך שימוש בפסולת.

על פעילותו בשנת 1982 רוטברג קיבל פרס ברית המועצות ובהמשך מספר עיטורים ופרסים נוספים.

רוטברג נפטר בשנת 2015 בגיל 83 .

==קישורים חיצוניים==
* [https://www.ras.ru/news/shownews.aspx?id=7c198094-bc92-4981-af37-2fceeabf641b&_Language=ru ביוגרפיה] 

קטגוריה:יהודים אוקראינים
קטגוריה:פיזיקאים יהודים רוסים
קטגוריה:מדענים יהודים סובייטים
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:מקבלי עיטור הידידות (רוסיה)
קטגוריה:סובייטים שנולדו ב-1931
קטגוריה:רוסים שנפטרו ב-2015
קאטיק

קאטיק (באזרית: Qatiq; בטורקית: Katık) הוא יוגורט סמיך המותסס באמצעות חיידקים, מיוצר מחלב פרה ונפוץ במדינות הקווקז ומרכז אסיה<ref></ref>.

הכנת הקאטיק נעשית באמצעות חימום החלב לטמפרטורה גבוהה לצורך חיטוי והעברה לקירור בטמפרטורה של כ-40 מעלות צלזיוס, לאחר מכן מוסיפים לחלב תרבית חיידקים (בדומה ליוגורט) ומניחים לו לתסוס למשך כמה שעות עד לקבלת מרקם סמיך.

נהוג לאכול את הקאטיק כמנת פתיחה, כבסיס למרק, תוספת למנות בשריות ודגים אך גם כממרח על לחם<ref></ref>.

למרות שקאטיק הוא מאכל אזרי מסורתי, קיימות גרסאות נוספות שלו, באיראן הוא נקרא מאסט (ماست), בטורקיה איירן (Ayran), בגיאורגיה מטסוני (მაწონი) ובבולגריה (katăk)<ref></ref>.

== ראו גם ==

* סוזמה
* צזיקי
* טרטור

== קישורים חיצוניים ==

* [https://uzbekcooking.blogspot.com/2010/04/qatiq-natural-yogurt.html מתכון אוזבקי להכנת קאטיק], באתר Uzbekcooking
* [https://bonapeti.com/recipes/r-75208-Qatiq_with_Roast_Peppers מתכון להכנת קאטיק], באתר Bonapeti

== הערות שוליים ==

קטגוריה:המטבח האזרי
קטגוריה:המטבח הטורקי
קטגוריה:המטבח הבולגרי
קטגוריה:המטבח הפרסי
קטגוריה:המטבח הגאורגי
מכון לפיזיקה וטכנולוגיה על שם יופה

מכון לפיזיקה וטכנולוגיה על שם יופה (ברוסית: Физико-технический институт имени А. Ф. Иоффе РАН) הוא מוסד מחקר ופיתוח מהמובילים ברוסיה בתחום פיזיקה. נקרא על שם אברם יופה שהקים אותו והיה מנהלו במשך עשרות שנים.

== היסטוריה ==
המכון מתחיל את ההיסטוריה שלו מ-23 בספטמבר 1918 כאשר אושרה החלאה על הקמת מחלקה לפיזיקה וטכנולוגיה במכון לחקר קרני רנטגן. לפי המסורת חגיגות להקמת המכון מתקיימות ב-29 באוקטובר, יום הולדת של אברם יופה.

יופה היה מנהל המחלקה החדשה עד לשנת 1922 כאשר היא נפרדה פוצלה ממכון לחקר קרני רנטגן והוקם "מכון לפיזיקה, טכנולוגיה וחקר קרני רנטגן". אברם יופה החל לנהל את המכון. בהמשך שמו של המכון שונה מספר פעמים, התווספו מחלקות חדשות וחלק מהמחלקות הועברו למוסדות מחקר אחרים.

בשנת 1938 יופה ומדעני מכון נוספים כתבו מכתב לויאצ'סלב מולוטוב על הצורך בהרחת מחקרים בתחום פיזיקה גרעינית. בשנת 1941 החל לעבוד מאיץ חלקיקים ראשון של המכון. במהלך מלחמת העולם השנייה חלק מדעני המכון פונו לקאזאן ופעלו שם. המכון תרם למעמץ המלחמתי ופעל בתחומים שתמכו בלחמיה חזית בעיקר בתחום המכ"ם והגנמת אוניות הצי מפני מוקשים.

בשנת 1946 מדעני המכון החלו לעבוד בפרויקט בניית פצצה גרעינית. בשנת 1956 עם הקמת מאיץ חלקיקים חדש תחום הגרעין עבר לסניף המכון בגטצ'ינה.

בשנת 1960 מהכון נקרא על שם יופה ובשנת 1968 למכון הוענק עיטור לנין.

בשנת 2002 על בסיס המכון הוקמה אוניברסיטה.

המכון היה בין מייסדים של מספר כתב עת מדענים שמתפרסמים ברוסיה ונוסדו בתקופת ברית המועצות.

==מבנה המכון==
נכון לשנת 2024 המכון כולל 5 מחלקות:
* מחלקת ננוטכנולוגיה
* מחלקת אלקטרוניה של מצב מוצק
* מחלקת פיזיקת מצב מוצק
* מחלקת פלסמה, פיזיקה גרעינית ואסטרופיזיקה
* מחלקת פיזיקה של מוליכה למחצה ומבודדים

כל מחלקה כוללת מספר מעבדות.

==סגל המכון==
במכון עובדים 1977 מדענים ומהנדסים (2024).
במהלך השנים עבדו בו מספר חתני פרס נובל:
* ניקולאי סמיונוב (פרס לנובל לכימיה, 1956)
* לב לנדאו (פרס נובל לפיזיקה, 1962)
* פיוטר קאפיצה (פרס נובל לפיזיקה, 1978)
* ז'ורס אלפרוב (פרס נובל לפיזיקה, 2000), הי המנהל המכון בשנים 1987–2003
* אלכסיי יקימוב (רפס נובל לכימיה, 2023)

בנוסף במכון עבדו מדענים בולטים לב ארצימוביץ', מאטבי ברונשטיין, איסאק קיקואין, ג'ורג' גאמוב, איגור קורצ'טוב, יעקב פרנקל, יולי חריטון, פיליפ רוטברג, לב גורביץ', ולדימיר גריבוב, ולדימיר פרל

== קישורים חיצוניים ==

* 

קטגוריה:תוכנית הגרעין של ברית המועצות
קטגוריה:תוכנית הגרעין הרוסית
קטגוריה:מכוני מחקר רוסיים
קטגוריה:מכוני מחקר רב תחומי
אלכסיי קונטורוביץ'

אלכסיי קונטורוביץ (ברוסית: Алексей Эмильевич Конторович; (28 בינואר 1934 - 24 באוקטובר 2023) היה גאולוג סובייטי-רוסי בעל שורשים יהודים. הוא התמחה בחיפושי נפט וגז.
==קורות חיים==
אלכסיי קונטורוביץ' נולד בשנת 1931 בחרקיב (אז בתחומי האימפריה הרוסית כיום באוקראינה) למשפחה מעורבת יהודית-יוונית. אביו, אחיו וקרובי משפחה נוספים הוצאו להורג או הוגלו לסיביר בשנת 1937 בתקופת הטיהורים הגדולים. אלכסיי גדל עם אמו. בשנת 1941 הם הצליחו לעזוב את העיר ועברו לסיביר בה הוא סיים בית ספר עם מדליית זהב. בשנת 1956 קונטורוביץ' סיים בהצטיינות לימודי פיזיקה באוניברסיטת טומסק. בגלל מוצאו היהודי וכחבר משפחה של מואשמים בפעילות נגד השלטון, הוא הצליח להתקבל לעבודה רק כמורה לפיזיקה בבית ספר.

לקראת שנת 1958 עם שינויים הפוליטיים במדיניות פנים בברית המועצות קונטורוביץ' הצליח להתקבל לעבודה במכון למחקר גאולוגי של אקדמיה למדעים של ברית המועצות. הוא עבר לנובוסיבירסק, סיים לימודי תואר שלישי בשנת 1964 ועבודת פוסט-דוקטורט בשנת 1968.

קונטורוביץ' קודם בעבודה במכון בו עבד, בשנת 1989 הוא מונה לסגן מנהל למדע ובשנת 1997 למנהל המכון.

בשנת 1990 קונטורוביץ' התקבל כחבר בהתכתבות באקדמיה למדעים של ברית המועצות ובשנת 1991 קיבל מעמד של חבר בפעול.

פעילות של קונטורוביץ' התרכזה בחקר שיטות לחיפוש גז ונפט ופיתוח שיטות לניצול שדות גז ונפט שהתגלו. העבודות יישומיות התרכזו בשטח סיביר המערבית בה קיימות שדות גז ונפט רבות.

קונטורוביץ' פרסם כ-850 מאמרים בנושא וכתב מספר ספרים. הוא היה חבר מערכת של כתבי עת בנושא התמחותו.

על פעילותו לקונטורוביץ' הוענקו פרסים ועיטורים רבים.

קונטורוביץ' נפטר בשנת 2023 בנובוסיבירסק לאחר מחלה קשה וממושכת.

בנו למד גאולוגיה, מכהן כפרופסור ובשנת 2008 נחבר לאקדמיה למדעים.

==קישורים חיצוניים==

* [https://web.archive.org/web/20171201033533/http://www.igm.nsc.ru/images/history/kogorta/24_kogorta_160-176.pdf ביוגרפיה] 

קטגוריה:גאולוגים יהודים
קטגוריה:גאולוגים רוסים
קטגוריה:מדענים יהודים סובייטים
קטגוריה:חברי האקדמיה הרוסית למדעים
קטגוריה:חברי האקדמיה למדעים של ברית המועצות
קטגוריה:מקבלי עיטור ההצטיינות למען המולדת
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי עיטור הדגל האדום של העמל
קטגוריה:ילידי 1934
קטגוריה:נפטרים ב-2023
שחייה אמנותית באולימפיאדת פריז (2024)

תחרויות השחייה האמנותית (לשעבר שחייה צורנית) באולימפיאדת הקיץ 2024 בפריז, צרפת, התקיימו בין ה-5 ל-10 באוגוסט במרכז האקווטי של פריז.<ref name="Paris 2024"></ref><ref name="artistic-swim-qual"></ref> בניגוד לאולימפיאדה הקודמת, מספר השחייניות המתחרות בשני האירועים במשחקים אלו צומצם מ-104 ל-96.

מספר שינויים משמעותיים הוכנסו לתוכנית השחייה האמנותית בפריז 2024 כדי לחזק את השוויון המגדרי והמגוון הרחב בין האומות בתהליך המוקדמות. ב-7 באוקטובר 2022 קיבלה פדרציית השחייה הבין-לאומית כמעט 99 אחוז מהקולות לשינוי חוקי השחייה האמנותית בין השנים 2022 ל-2025, כגון הרכב של קבוצה בת שמונה חברים ומספר מקסימלי של שני גברים בקבוצה.<ref name=":0"></ref><ref name=":1"></ref>

== העפלה ==
במקצה הקבוצתי הוועד האולימפי הלאומי (NOC) בעל הדירוג הגבוה ביותר בכל אחד מחמשת המפגשים היבשתיים, למעט מדינת המארחת צרפת (המייצגת את אירופה), יקבל מקום במכסה. יתר הוועדים יתחרו על חמשת המקומות הזמינים באליפות העולם בשחייה 2024. במקצה הדואט, הוועד האולימפי הלאומי בעל הדירוג הגבוה ביותר מכל אחד מחמשת המפגשים היבשתיים שאין לו קבוצה שהעפילה, יבטיח מקום נחשק, בעוד יתר הוועדים יתחרו על שלושת המקומות הנותרים באליפות העולם 2024. כל עשרת הוועדים האולימפיים הזכאים להתחרות במקצה הקבוצתי חייבים לבחור שני חברים לצורך הרכבת דואט.<ref></ref>

==טבלת המדליות==

== הערות שוליים ==

קטגוריה:ענפי ספורט באולימפיאדת פריז (2024)
What Difference Does It Make?

"" (בעברית: "מה זה משנה?") הוא שיר של להקת הסמית'ס, שנכתב על ידי הזמר מוריסי והגיטריסט ג'וני מאר. זה היה הסינגל השלישי של הלהקה והוא מופיע באלבום הבכורה שלהם, The Smiths. גרסה אחרת, שהוקלטה עבור המופע של ג'ון פיל ברדיו 1 של ה-BBC, כלולה באלבום האוסף Hatful of Hollow.

השיר היה אחד הלהיטים המשמעותיים הראשונים של הלהקה, והגיע למקום ה-12 במצעד הסינגלים הבריטי.

== רקע ==
דמותו של ריי סמית' ברומן של ג'ק קרואק The Dharma Bums אומרת שוב ושוב "What Difference Does It Make?", כמו גם "Pretty girls make graves", שמו של שיר נוסף שהופיע ב-The Smiths.

"What Difference Does It Make?" שוחרר ללא קליפ נלווה. בריאיון לטוני פלטשר בתוכנית The Tube ב-1984, מוריסי אמר שהוא מרגיש ששוק הווידאו הוא משהו שהולך "למות מהר מאוד", ושהוא רוצה "לבשר את מותו".<ref></ref>

== עטיפת הסינגל ==
עטיפת הסינגל המקורי עם מוריסי משחזר את דמותו של [[טרנס סטמפ]]
העטיפה של הסינגל היא תצלום של טרנס סטמפ, שצולם על סט הסרט האספן. במקור, סטמפ סירב לאשר את השימוש בתצלום, ובחלק מההוצאות הופיע מוריסי בסצנה משוחזרת. בשחזור מוריסי מחזיק חלב, בניגוד לכלורופורם במקור. עם זאת, סטמפ שינה את דעתו במהרה, והעטיפה המקורית הוחזרה.

== רשימת רצועות ==

== משתתפים ==
* מוריסי - שירה
* ג'וני מאר - גיטרות
* אנדי רורק - גיטרה בס
* מייק ג'ויס - תופים

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירי הסמית'ס
קטגוריה:שירים באנגלית
אוספורטיס

אוספורטיס הוא אלבום אוסף של רמי פורטיס אשר יצא בשנת 1999.

האלבום כלל 3 תקליטורים תחת השמות "סינגלים" (אוסף סינגלים), "שלנו" (אוסף שירים בולטים עם שני שירים חדשים) ו"וגם אוסף בולים" (שירים נדירים מתקופות שונות) כש"סינגלים" נמכר גם בנפרד כאלבום בודד.

לכבוד האוסף פורטיס שב לשתף פעולה עם ברי סחרוף והם הקליטו יחד שלושה שירים חדשים וגם קיימו 2 הופעות איחוד לכבוד יציאת האוסף בליווי הנגנים שליוו אותם לאורך הקריירה.

== רשימת השירים ==

== הפקת האלבום ==
* הקליט עצבות, סיפורים מהתחת, אספמיה: אלידע רמון
* מיקסס אותם: יזהר אשדות
* ערך דיגיטלית הכל: יזהר אשדות באולפן שלו יולי-אוגוסט 1999
* צילמו במשך השנים: ארן אדר בורלא, מישל אזולאי ז"ל, אביבית גולן, רן גולני, גדי דגון, עידן זעירא, יאיר לב, רונן ללנה, חגית מור, מלכה שפיגל
* עושים יחסי ציבור: טלי דרבינסקי, אורן בראל
* הפיקה דפוס: הדס אי ירושלמי
* עיצבה: יעל יעקבי
* הפיקה עצבות, סיפורים מהתחת, אספמיה: שרון רוטר
* עזר בהפקה: שי צברי
* ערכנו: אנחנו
* ייעץ ואסף: דרור נחום
* התרוצצה: תמי בן-יהודה
* הפיק: ניצן זעירא

קטגוריה:אלבומי אוסף מ-1999
קטגוריה:אלבומי אוסף באנגלית
Astro Lounge

Astro Lounge (בעברית: טרקלין חלל) הוא אלבום האולפן השני של להקת הרוק האמריקאית Smash Mouth, שיצא ב-8 ביוני 1999 על ידי אינטרסקופ רקורדס.

אלבום זה כולל את הסינגל "All star", שהוא הסינגל המצליח והנמכר ביותר של הלהקה, שהגיע כמעט למקום הראשון במצעד בילבורד הוט 100 בארצות הברית.

== מידע על השיר ==
=== "All Star" ===
"All Star" הופיע בסרטים "מיסטרי מן" ו"המפקח גאדג'ט" משנת 1999, בסרט "דיגימון" משנת 2000 ובסרטים שרק ומיליונר מי שגומר ראשון מ-2001. השיר היה מועמד לפרס גראמי עבור הופעת הפופ הטובה ביותר על ידי צמד או קבוצה. <ref></ref>

=== "Then the Morning Comes" ===
"Then the Morning Comes" הופיע בפרסומת טלוויזיה של ניסאן. זה היה הסינגל הראשון של Smash Mouth שנכנס למצעד של בילבורד.

=== "Can't Get Enough of You Baby" ===
Smash Mouth הקליט קאבר של "Can't Get Enough of You Baby" ב-1998 לצורך הכללה בסרט Can't Hardly Wait. הגרסה שלהם מזכירה את גרסת הכיסוי של Question Mark and the Mysterians משנת 1967 (כמו גם את הלהיט של Question Mark and the Mysterians משנת 1967, " 96 Tears "). הוא גם יצא לאור כסינגל ב-1998, ולאחר מכן הופיע ב-Astro Lounge . זה היה השיר האחרון באלבום וגם הקצר ביותר (בשנייה אחת).

השיר הוקלט לראשונה על ידי ארבע העונות ב-1966 וזכה לגרסאות כיסוי רבות לאחר מכן.

=== "Diggin' Your Scene" ===
"Diggin' Your Scene" הופיע בפרק 17 של העונה הראשונה של תוכנית הטלוויזיה זהות בדויה.

=== "Come On, Come On" ===
"Come On, Come On" הוצג בפרסומת של גאפ ובסרטים שקרן בריבוע, ואחי איפה האוטו שלי. השיר שימש גם בפרק "Queen Bebe" מסדרת הטלוויזיה המצליחה קים פוסיבול.

== קבלה וביקורת ==
האלבום קיבל שלושה עיטורי פלטינה על ידי RIAA. <ref></ref> הסינגל "All Star" הגיע למקום ה-4 בבילבורד הוט 100 בארצות הברית באוגוסט 1999. <ref></ref>

== הערות שוליים ==

== קישורים חיצוניים ==
* [https://www.youtube.com/playlist?list=PLpbEBCQfpmYEZY-tTnG8hQk68J_DU4IQC Astro Lounge] ב-YouTube
* [http://www.smashmouth.com האתר הרשמי של Smash Mouth]

קטגוריה:אלבומי 1999
קטגוריה:אלבומים באנגלית
קטגוריה:אלבומי חברת אינטרסקופ רקורדס
בעיית האופק

שמאל
בעיית האופק או בעיית ההומוגניות של היקום היא בעיה פתוחה בפיזיקה התיאורתית, המצביעה על בעייתיות במודל התרחבות היקום המוקדם (המפץ הגדול) הקלאסי. עיקר הבעיה, כפי שמוצגת במחקר התיאורתי, היא זו: אמנם כל כוכב הוא בעל צבע מעט שונה, כל חור שחור הוא בעל צפיפות מעט שונה, כל גלקסיה בנויה עם מספר שונה של כוכבים וסידור מעט שונה, אך אם מביטים ביקום ברמה הקוסמולוגית (כלומר, על הרבה צבירי גלקסיות יחד), הכל נראה אותו הדבר בכל כיוון. צבירי גלקסיות הצד אחד של השמיים נראים זהה כמעט לחלוטין לצבירי גלקסיות בצד השני של השמיים.

אם תאורית המפץ הגדול נכונה, כלומר אם אכן היקום התחיל בנקודה בה כל החומר והאנרגיה, וכן מרחב הזמן היו מרוכזים בנקודה קטנה בצורה אינסופית ומשם המרחב זמן התחיל להתרחב, הרי שלא היה זמן לשני חלקיקי אור (פוטונים) להעביר מידע בין שני צדי היקום התינוק. לחלקיקים לא היה מספיק זמן להערבב ולהחליף ביניהם פוטונים וירטואליים בשביל לתאם טמפרטורה, כי גם אם היקום המוקדם מאוד היה בגודל שרירותי 1, מהירות האור (המהירות הגבוהה ביותר האפשרית) לא הייתה מהירה מספיק בשביל להגיע מקצה אחד של היקום לקצה השני שלו לפני התרחבות היקום.

הפתרון המקובל כיום כפתרון אפשרי לבעיית האופק הוא מודל האינפלציה הקוסמית, המציע כי היה זמן ביקום המוקדם מאוד לחלקיקים להחליף מידע, כאשר היקום היה בגודל של אפונה פחות או יותר, ורק לאחר פרק זמן סופי במהלכו החלקיקים התערבבו ביניהם ו"תיאמו" ביניהם טמפרטורה, היקום התרחב בפרק זמן שניתן לכנותו "מייד" (מיליארדית של מיליארדית של מיליארדית של מיליונית השנייה) מגודל של אפונה לגודל של היקום הנראה (אותו סדר גודל של היקום לאחר האינפלציה לגודלו הנוכחי של היקום, אחרי כמעט 14 מיליארד שנים), ומשם המשיך להתרחב בשל מנגנון האנרגיה האפלה.

הצעות נוספות שהוצעו לפתרון בעיית האופק הן תאורית היקומים המקבילים (תאוריה המציעה כי יש אינסוף יקומים, ולכן העובדה שאנחנו מוצאים את עצמנו ביקום הומוגני היא בעלת פתרון סטטיסטי). תאוריות נוספות שהוצעו לפתרון הבעיה הן המיתר הקוסמי, כלומר חור תולעת שנוצר עקב שזירה קוונטית בין שני חלקיקים ביקום המוקדם, שבעקבות התנפחות היקום מאפשר להעביר מידע מיד (מהר יותר ממהירות האור), וכן הסברים קוונטים אחרים כגון היקום בעל האלקטרון האחד וכדומה. נכון ל-2024, התאוריה המקובלת בקרב קהילת המחקר היא תאורית האינפלציה, שמסבירה גם בעיות נוספות במודל המפץ הגדול הקלאסי.

קטגוריה:קוסמולוגיה
ורוקיני

הווֵרוּקיני (בלטינית: Verucini) היו שבט גאלי ששכן בפנים הארץ של דרום מזרח פרובאנס בתקופת הברזל.

== שם ==
הוורוקיני תועד אך ורק על ידי פליניוס הזקן כ-Verucini במאה ה-1 לספירה.<ref name="Pliny">Pliny. Naturalis Historia, 3:34.</ref><ref name="Falileyev">, s.v. Verucini.</ref>

השם האתני Verucini הוא צורה לטינית של Uerucinoi הגאלית. הוא נובע מהשורש ueru - (גדול), וקשור לשמות האישיים Ueru-cloetius, Ueru-clonis, Ueruccius ו-Ueruco.

== גאוגרפיה ==
פליניוס מתאר את הטריטוריה של הוורוקיני כממוקמת ליד שבט הסואלטרי (סן טרופה). נראה שהם חיו בין הנהרות ארז'אנס וורדון , ליד דראגיניאן המודרנית, סאלרן ואופס (Draguignan, Salernes, Aups). ה"דאוס מארס ורקיניוס" מעיד במעבר אדון . זו הייתה כנראה האלוהות המגינה של הוורוקיני, ואולי גם על הנוסעים לאזור הררי זה.<ref></ref>

== ביבליוגרפיה ==

<div class="mw-content-ltr">
* 
* 
* 
</div>

== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
ישו המלך

ישו המלך, ב[[תמונת המזבח של גנט של יאן ואן אייק, קתדרלת באוו הקדוש.]]
בנצרות, ישו המלך הוא כינוי לישו, המתאר אותו כמלך היושב בממלכת האל מימין לאלוהים.

שליחותו כמלך היא אחת משלושת השליחויות המיוחסות לישו: נביא, כומר ומלך.

מוסדות נוצריים רבים משתמשים בכינוי זה בשמותיהם, בהם כנסיות, בתי ספר, בתי חולים ומוסדות דת.

בנצרות הקתולית, מרים, אם ישו, מכונה "מלכת השמיים".

==משיחת ישו למלוכה בברית החדשה==
בברית החדשה מתואר במספר מקומות כיצד ישו נמשח למלוכה ביציקת שמן המשחה על ראשו.

בבשורה על-פי לוקאס, המלאך גבריאל מודיע למרים, אם ישו: 

באיגרת הראשונה אל טימותיוס מכונה ישו "מלך המלכים ואדוני האדונים", בדומה לביטוי העברי "מלך מלכי המלכים" שהוא כינוי לאלוהים. כינוי זה מופיע גם בחזון יוחנן, בו שה האלוהים מכונה "אדוני האדונים ומלך המלכים".

==התייחסות לישו כמלך בנצרות המאוחרת==
המסורת הנוצרית מתייחסת לישו כאל מלך. אוסביוס מקיסריה נשא בשנת 314 נאום בו תיאר את ישו כמלך. נאומים דומים נישאו לאחר מכן במהלך המאה ה-4. בכתבים עתיקים רבים, בהם כתביו של קירילוס האלכסנדרוני, מתואר ישו כמלך ממלכת השמיים.

במאי 1899 פרסם האפיפיור לאו השלושה-עשר אנציקליקה אפיפיורית בה התייחס לישו כמלך וציין את אדיקותו בכינוי "הלב הקדוש".

בדצמבר 1922, לאחר תום מלחמת העולם הראשונה, פרסם האפיפיור פיוס האחד עשר אנציקליקה אפיפיורית בה כתב ששלום אמיתי ישרור בעולם רק תחת מלכותו של ישו כ"נסיך השלום".

==חג ישו המלך==

בדצמבר 1925 פרסם האפיפיור פיוס האחד עשר אנציקליקה נוספת בשם "Quas primas" ("בראשית") בה ציין שמלכותו של ישו ניתנה לו על ידי האל בזכות אדיקותו, ולא הושגה באמצעות אלימות או גזל. באנציקליקה זו ייסד האפיפיור את הסקרמנט "חג ישו המלך", באמצעותו ביקש למתן את ההשפעות הגוברות של מגמות החילון והלאומיות החילונית בעולם. לאומיות זו באה לידי ביטוי גם בחילוקי הדעות בין ממלכת איטליה לבין הכס הקדוש, ואלה נפתרו רק עם חתימת ההסכמים הלטראניים בשנת 1929.

חג ישו המלך מצוין ביום ראשון האחרון לפני האדוונט. האפיפיור פיוס האחד עשר קבע את החג ליום ראשון שלפני חג כל הקדושים, אך מאוחר יותר שינה האפיפיור פאולוס השישי את מועד החג, למועדו הנוכחי.

==מוסדות נוצריים הקרויים על שם ישו המלך==
בשנת 1926 קיבלה הקהילה הקתולית ברובע מאונט לוקאאוט בסינסינטי אישור מראשי הכנסייה הקתולית להיקרא "כנסיית ישו המלך". במאי 1927 נבנתה עבור הקהילה כנסייה, במבנה המדמה מבנים דתיים בנצרות הקדומה.

לאחר מכן נקראו מוסדות נוצריים רבים על שם ישו המלך, בהם כנסיות, קתדרלות, בתי ספר, בתי חולים ומוסדות דת. פסלים הנקראים בשם זה נבנו בפורטוגל ובפולין .

==הערות שוליים==

==קישורים חיצוניים==

קטגוריה:כריסטולוגיה
יאנוש שטראוס

יאנוש שטראוס (בהונגרית: Strausz János) בודפשט, 23 בדצמבר 1934 – 21 בספטמבר 2020 ) היה משפטן ועורך דין יהודי-הונגרי, שופט, חבר בית המשפט לחוקה בין 1998 ל-2004. בית המשפט לחוקה בהונגריה דומה בתפקידיו לבית המשפט הגבוה לצדק (בג"ץ) בישראל. שטראוס נחשב לאחד מהשופטים הפליליים ההונגרים המוערכים והמוכרים ביותר.<ref name=":0" />

== קורות חייו ==
יאנוש שטראוס נולד במשפחה יהודית. אביו, שהיה אדריכל, נעלם במחנות שרות העבודה (עבודות כפייה לגברים יהודיים עבור הצבא ההונגרי) בעיקול נהר הדון בחזית המזרחית כיחידה נספחת לארמייה השנייה ההונגרית. אמו עבדה כתופרת ומוכרת בביתן רחוב לעיתונים, סיגריות וכדומה (דומה לקיוסק) כדי לפרנס את שני בניה. הוא סיים באופן עצמאי את בית הספר התיכון דניאל ברז'ני בבודפשט ואת מבחני הבגרות. לאחר מכן ביקש להתקבל למגמת המוזיאולוגיה וגם למכללה לענייני חוץ. לבסוף, מ-1954, הוא היה סטודנט בפקולטה למדע המדינה ולמשפטים של אוניברסיטת אטווש לוראנד. כיוון שהשמיע את דעתו בפומבי במהלך המרד ההונגרי (מכונה בהונגריה מהפכת 1956), הוא סווג כקונטר-מהפכן ב-1957 וסולק מהאוניברסיטה, ולאחר מכן עבד כעובד במפעל במשך שש שנים.<ref></ref>

מ-1960 המשיך את לימודי המשפטים שלו בהתכתבות, וסיים בהצטיינות את לימודיו ב-1963. בין 1963 לבין 1967 היה מנסח מכתבים והחלטות בבית המשפט, ובין 1967 לבין 1977 הוא היה שופט לעניינים פליליים ודן בעיקר בעבירות אלימות. בשנת 1977 מונה לשופט במועצת הערעורים של בית המשפט המטרופוליטני (ערכאת ערעור של בית המשפט המחוזי של בודפשט), ומשנת 1980 היה נשיא מועצת הערכאה בדרגה הראשונה. בין המקרים שהוא דן היו משפט "גלריית היד השחורה" בגבעת גלרט, המקרה של יאנוש מגדה שהואשם ברצח ילדים, המשפט החוזר של תיק פוצ'פרי (רצח שוטר) ומשפט הירי הסדרתי של שלגוטריאן (בו שוטרים וחיילים ירו על קהל של 4000 איש. מספר ההרוגים לא ידוע עד היום). הוא נבחר כחבר בבית המשפט לחוקה (בג"ץ בהונגריה) בדצמבר 1998, והיה שופט חוקתי עד דצמבר 2004, עת פרש לגמלאות. תחומי העניין שלו היו משפט פלילי, משפט פרוצדורלי פלילי והיסטוריה משפטית, וכן המשפט הציבורי ההונגרי.<ref></ref> כאמור הוא נחשב לאחד מהשופטים הפליליים ההונגרים המוערכים והמוכרים ביותר.<ref name=":0"></ref>

הוא נפטר בשנת 2020 והובא למנוחות בבית הקברות היהודי ברחוב קוזמה.<ref></ref>
== לקריאה נוספת ==
* [https://opac-nevter.pim.hu/en/record/-/record/PIM121967 נתוניו] במאגרי המוזיאון הספרותי פטפי.

== קישורים חיצוניים ==
* [https://www.alkotmanybirosag.hu/kozlemeny/elhunyt-strausz-janos-az-alkotmanybirosag-volt-tagja/ הודעת בית המשפט לחוקה על מותו]
* פורום המשפט. [https://www.jogiforum.hu/arckepcsarnok/2020/09/25/strausz-janos-szuletett-buntetobiro/ יאנוש שטראוס שופט פלילי מלידה]
* [https://index.hu/belfold/2020/09/21/elhunyt_strausz_janos_volt_alkotmanybiro/ מת יאנוש שטראוס שופט פלילי חבר בית המשפט לחוקה באתר index.hu]

== הערות שוליים ==

קטגוריה:עורכי דין יהודים הונגרים
קטגוריה:משפטנים יהודים הונגרים
קטגוריה:ניצולי השואה: הונגריה
קטגוריה:שופטים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1934
קטגוריה:הונגרים שנפטרו ב-2020
בריק על הטוויד

בריק על הטוויד (באנגלית: Berwick-upon-Tweed) המוכרת גם בקיצור בריק, היא עיירת שוק במחוז נורת'מברלנד כארבעה קילומטרים מהגבול עם סקוטלנד והעיירה הצפונית ביותר באנגליה.

העיירה נוסדה במקור כיישוב אנגלו-סקסוני כחלק מממלכת נורת'מבריה בתחילת ימי הביניים בפתחו של נהר הטוויד (שעל שמו קרויה). מיקומה האסטרטגי של בריק על הגבול הצפוני של נורת'מבריה ובהמשך על הגבול האנגלו-סקוטי, הפך אותה למוקד סכסוכים וחילופי תרבות לאורך ההיסטוריה, היא אף החליפה ידיים 14 פעמים בין סקוטלנד לאנגליה עד לשנת 1482 שמאז נמצאת בצד האנגלי של הגבול.

נכון לשנת 2021, אוכלוסיית בריק מונה 13,170 תושבים.

==היסטוריה==
בריק נוסדה על ידי ממלכת נורת'מבריה אך נכבשה על ידי סקוטלנד בקרב קרהאם ב-1080, לאחר מכן נותרה בידי ממלכת סקוטלנד עד המאה ה-12 כאשר היא הפכה לחלק מאנגליה. השליטה בה עברה לעיתים קרובות בין שתי האומות בשל מיקומה האסטרטגי וחישובתה הרבה. בשנת 1174 נמסרה בריק לסקוטלנד כחלק מהכופר עבור מלך סקוטלנד השבוי ויליאם הראשון. בהמשך החליפה ידיים עוד מספר פעמים במהלך המלחמות האנגלו-סקוטיות שלאחר מכן. הסכם פותרינגהאי ב-1482 קיבע את בריק תחת שלטון אנגלי, וביסס את מעמדה כעיר גבול.

בתקופת ימי הביניים, בריק היה לאחד הנמלים החשובים ביותר בבריטניה, וסחר בסחורות כמו צמר ותבואה. כלכלתה פרחה, והפכה אותה למרכז מסחרי חיוני. בשנת 1296 כבש מלך אנגליה אדוארד הראשון את בריק, מה שהוביל לטבח רבים מתושביה והפך לאירוע מכונן בהיסטוריה של העיירה. בניית הביצורים הנרחבים של העיר החלה במאה ה-16 בהוראת המלכה אליזבת הראשונה, במטרה להגן עליה מפני פלישות סקוטיות אפשריות.

במאות ה-17 וה-18 פחתה חשיבותה של בריק כמעוז צבאי, אך היא נותרה עיירת שוק ונמל חשובה. השילוב הייחודי של מורשת אנגלית וסקוטית המזוהה את העיירה ממשיך להיות מאפיין מכריע של בריק.

==תחבורה==
כביש A1 הישן עובר דרך בריק, אך הכביש המודרני עוקף את העיירה מכיוון מערב. תחנת הרכבת של בריק נמצאת על קו הרכבת הראשי של החוף המזרחי. נמל ימי קטן בטווידמות' משמש ליבוא ויצוא של סחורות אך אינו מספק שירותי נוסעים. הנמל מוגן על ידי שובר גלים ארוך שנבנה במאה ה-19, שבקצהו מגדלור אדום ולבן בגובה 13 מטרים שבנייתו הושלמה ב-1826.

בניית גשר בריק ב-1624 וגשר הגבול המלכותי ב-1850, שתוכנן על ידי רוברט סטיבנסון, שיפרו את מעמדה של העיירה וחיזקו את התחבורה עם סקוטלנד מצפון.

==אתרים בעלי עניין==
<gallery>
Berwick Bridge.jpg|גשר בריק
St Andrew's Presbyterian church, Brewick - geograph.org.uk - 5581060.jpg|כנסיית סינט אנדרו הפרסבטירית
The Barracks - geograph.org.uk - 1254528.jpg|קסרקטין בריק
Berwick-upon-Tweed, The Royal Border Bridge - geograph.org.uk - 2941068.jpg|גשר הגבול המלכותי
Sandgate - geograph.org.uk - 4812154.jpg|בורסת התירס
Berwick Ramparts 2.jpg|חומות העיר
</gallery>

==קישורים חיצוניים==

* 
* 
* [https://www.visitberwick.com/ אתר תיירות] המוקדש לבריק על הטוויד.
* [https://www.essentially-england.com/berwick-upon-tweed.html אודות בריק] באתר Essentially England.

קטגוריה:נורת'מברלנד
קטגוריה:אנגליה: יישובים
המכון הבין-לאומי להיסטוריה חברתית

פוסטהומוס, מייסד המכון והמנהל בשנים 1937–1952]]

המכון הבין-לאומי להיסטוריה חברתית (באנגלית: The International Institute of Social History; בראשי תיבות: IISH/IISG) הוא אחד מארכיוני העבודה וההיסטוריה החברתית הגדולים בעולם. ממוקם באמסטרדם, במיליון הפריטים ו-2,300 אוספי הארכיון הקיימים במכון ניתן למצוא מסמכים של דמויות ומוסדות מרכזיים מהשמאל הרדיקלי. המכון נוסד בשנת 1935 על ידי ניקולאס פוסטהומוס כמכון מדעי עצמאי. הוא חלק מהאקדמיה המלכותית לאמנויות ומדעים של הולנד .

==אוספים==
המכון הבין-לאומי להיסטוריה חברתית מתמחה בעבודה בין-לאומית ובהיסטוריה חברתית, כולל זו של הולנד. נכון לשנת 2000 המכון מחזיק במיליון כרכים, 80,000 פריטים אור-קוליים, 2,400 סדרות, שלושה מיליון קבצים דיגיטליים ו-2,300 אוספים של כתבי יד. בין האוספים ניתן למנות אוספים מוסדיים מאמנסטי אינטרנשיונל, הקונפדרציה הלאומית של העבודה ופדרציית האנרכיסטים האיברית, קונפדרציית איגודי העובדים האירופיים , Freedom Press , גרינפיס, הקונפדרציה הבין-לאומית של איגודי הסחר החופשיים , המפלגה הסוציאל-רבולוציונרית הרוסית, האינטרנציונל הסוציאליסטי והמסמכים האישיים של אמה גולדמן, קרל מרקס, מקס נטלאו , לאון טרוצקי, קרל קאוטסקי, ארנסט מנדל וסילביה פנקהרסט. המכון הוא המאגר המוביל בעולם של מסמכים אנרכיסטיים.

==היסטוריה==
ניקולאס פוסטהומוס, סוציאליסט והיסטוריון המתמחה בהיסטוריה הכלכלית של הולנד, ייסד את המכון הבין-לאומי להיסטוריה חברתית ב-1935. כדי לבחון כיצד מתפתחת תנועת הפועלים לאורך הזמן, אספה IISG ארכיונים מכל העולם. במהלך השנים הראשונות הצליח פוסטהומוס להשיג מאמרים רבים מאנרכיסטים (כתבי מיכאיל באקונין), תנועות סוציאליסטיות, סוציאל-דמוקרטיות ומרקסיסטיות שונות מגרמניה ורוסיה.

לפני שהגרמנים פלשו להולנד ב-1940, הצליח פוסטהומוס להעביר את הארכיונים היקרים ביותר ללונדון. במהלך המלחמה, רבים מהארכיונים שנותרו ב-IISG הועברו לגרמניה הנאצית. הם לא הושמדו. רוב הניירות התגלו מחדש בהאנובר ב-1946, וכמה חלקים אחרים נמצאו מאוחר יותר בארכיונים במוסקבה ב-1991, והוחזרו לאמסטרדם.

בשנת 1989 עבר המכון הבין-לאומי להיסטוריה חברתית למיקום חדש: מחסן ישן ב-Cruquiusweg בחלק המזרחי של אמסטרדם. בניין זה שימש גם את מוזיאון העיתונות , אך בשנת 2017 הפך המוזיאון לחלק מהמכון ההולנדי לתמונה וקול (Nederlands Instituut voor Beeld en Geluid) בהילברסום.

הם מחזיקים ברוב אוסף מורשת הלהט"ב של IHLIA .

<gallery>
Bakunin Membership Card.jpg|ארכיון באקונין
Iishmarx.jpg|המניפסט הקומוניסטי
</gallery>

==ביבליוגרפיה==
<div lang="en" dir="ltr" class="mw-content-ltr">
* 
</div>

==לקריאה נוספת==
<div lang="en" dir="ltr" class="mw-content-ltr">
* 
* 
* 
* Jaap Kloosterman, Jan Lucassen et al.: [http://www.iisg.nl/rebels/sites/default/files/working-for-labour.pdf 'Working for Labour. Three quarters of a century of collecting at the IISH']. In: Rebels with a Cause. Amsterdam, Aksant, 2010. 
</div>

==קישורים חיצוניים==

* [https://iisg.amsterdam/en האתר הרשמי]
* [https://iisg.amsterdam/en/collections/browsing אינדקס לארכיון ה-IISH]
* [http://hdl.handle.net/10622/ARCH00619 ארכיון] על ההיסטוריה של ה-IISH

==הערות שוליים==

קטגוריה:ארכיונים
קטגוריה:ארגונים בין-לאומיים לא-ממשלתיים
קטגוריה:מכוני מחקר רב לאומיים
יוהנס ארם

יוהנס ארם (באסטונית: Johannes Erm; נולד ב-26 במרץ 1998) הוא אתלט אסטוני, זוכה מדליית ארד באליפות העולם באולם (גלאזגו 2024) בקרב 7 ואלוף אירופה (רומא 2024) בקרב 10.

== ביוגרפיה ==
ארם נולד וגדל בטרטו, אסטוניה. שיחק בילדותו בכדורגל ובגיל 13 בחר להתמקד באתלטיקה.

== קריירה ==
=== 2016 ===
====מדליית ארד באליפות העולם עד גיל 20====
באליפות העולם עד גיל 20 שנערכה בבידגושץ', פולין ביולי 2016 זכה במדליית ארד בקרב 10 בשיא לאומי עד גיל 20 של 7879 נקודות, אחרי ניקלאס קאול מגרמניה שקבע אז שיא עולם עד גיל 20 של 8162 נקודות ומקסים אנדרלוטיס מבלארוס (8046 נקודות).

=== 2017 ===
====מדליית כסף באליפות אירופה עד גיל 20====
באליפות אירופה עד גיל 20 שנערכה בגרוסטו, איטליה ביולי זכה במדליית כסף בקרב 10 בשיא אישי חדש של 8141 נקודות, אחרי ניקלאס קאול שקבע עוד שיא עולם עד גיל 20 של-8435 נקודות.

=== 2019 ===
====מדליית כסף באליפות אירופה עד גיל 23====
באליפות אירופה עד גיל 23 שנערכה ביבלה, שוודיה ביולי זכה במדליית כסף בשיא לאומי חדש עד גיל 23 של 8445 נקודות, אחרי ניקלאס קאול (8572 נקודות).

=== 2021 ===
באולימפיאדת טוקיו שנערכה באוגוסט סיים במקום 11 בתוצאה של 8213 נקודות.

=== 2022 ===
באליפות העולם שנערכה ביוג'ין, אורגון, ארצות הברית ביולי סיים במקום תשיעי בתוצאה של 8227 נקודות.

=== 2023 ===
באליפות העולם שנערכה בבודפשט, הונגריה ביולי 2023 סיים במקום תשיעי בשיא אישי חדש של 8484 נקודות.

=== 2024 ===
====מדליית ארד באליפות העולם באולם====
באליפות העולם באולם שנערכה בגלאזגו, הממלכה המאוחדת במרץ 2024 זכה במדליית ארד בקרב 7 בשיא אישי חדש של 6340 נקודות, אחרי סימון איהאמר משווייץ (6418 נקודות) וסנדר סקוטהיים מנורווגיה (6407 נקודות).
====אלוף אירופה====
באליפות אירופה שנערכה ברומא, איטליה, במרץ אותה שנה הוא זכה במדליית זהב בקרב 10 בשיא אישי חדש של 8764 נקודות, לפני סנדר סקוטהיים (8635 נקודות) ומקנסון גלטי מצרפת (8604 נקודות). במהלך התחרות קבע שיאים אישיים גם בריצת 100 מטר, ריצת 400 מטר, קפיצה במוט ובהטלת כידון.

== שיאים אישיים ==
===אצטדיון===
* קרב 10: 8764 נקודות (2024)
* ריצת 100 מטר: 10.60 שניות (2024)
* קפיצה לרוחק: 7.98 מטר (2018)
* הדיפת כדור ברזל: 15.38 מטר (2023)
* קפיצה לגובה: 2.04 מטר (2023)
* ריצת 400 מטר: 46.81 שניות (2024)
* ריצת 110 מטר משוכות: 14.19 שניות (2019)
* זריקת דיסקוס: 49.39 מטר (2020)
* קפיצה במוט: 5.20 מטר (2024)
* הטלת כידון: 62.71 מטר (2024)
* ריצת 1500 מטר: 4:22:19 דקות (2023)

== קישורים חיצוניים ==

קטגוריה:מתחרים בקרב עשר
קטגוריה:אתלטים אסטונים
קטגוריה:אלופי אירופה באתלטיקה
קטגוריה:מתחרים בקרב עשר באולימפיאדת טוקיו (2020)
קטגוריה:מתחרים בקרב עשר באולימפיאדת פריז (2024)
קטגוריה:אסטונים שנולדו ב-1998
מתי נתנשק (שיר)

"מתי נתנשק" הוא שיר של הזמר-יוצר הישראלי אביתר בנאי. השיר נכתב והולחן על ידי בנאי, עובד והופק בידי קורין אלאל ויצא לאור ב-1 ביולי 1997 בתור הרצועה הרביעית מתוך אלבום הבכורה שלו, "אביתר בנאי".

== רקע, יצירה ויציאה לאור ==
השיר נכתב על ידי הזמר-יוצר הישראלי אביתר בנאי באנדרטת חטיבת הנגב שבבאר שבע<ref></ref>. כמו כן, השיר הולחן בידי בנאי<ref name=":0" /> ועובד והופק בידי קורין אלאל<ref name=":1" />.

בתחילה פנה בנאי אל חיים שמש, מפיק האלבום, מכיוון שלא רצה שהשיר יהיה חלק מהאלבום בשל אופיו ה"להיט<nowiki/>י" שלדעתו לא התאימה דיו<ref name=":1"></ref>. למרות זאת, השיר יצא לאו ב-1 ביולי 1997 בתור הרצועה הרביעית מתוך אלבום הבכורה של בנאי, "אביתר בנאי"<ref name=":1" />.

עטיפת הסינגל אשר צולמה בידי רונן ללנה בביתו של אביתר, מראה את אביתר בצורה מטושטשת, כמו כל שאר העטיפות מאלבום זה<ref name=":1" />.

בשנת 2009 דלפה לאינטרנט קלטת דמו שהקליט בנאי ובה ביצועים אקוסטיים למספר שירים שלו, ביניהם גם "מתי נתנשק"<ref></ref>.

== ביצועים ==
בעקבות חזרתו בתשובה נמנע בנאי מלבצע את השיר בפומבי<ref name=":2" /><ref name=":3" />, למעט מספר הופעות ספורות, אך גם בהם הוא נמנע מלשיר את המשפט בעל הקונוטציה המינית; <ref></ref><ref></ref><ref></ref>.

השיר נכלל גם באלבום ההופעה השני של בנאי, "בחזרה לאלבום הראשון", אשר יצא באפריל 2023. בגרסה זו, את המשפט אמר בשגיאה מכוונת כ<ref name=":0"></ref><ref></ref><ref>אביתר בנאי, [https://www.facebook.com/watch/?v=580056074251069&ref=sharing לאורך כל העבודה על המופע הזה, השתדלתי לא לגעת בטקסטים של השירים], פייסבוק, 13 ביוני 2022</ref><ref></ref>.

== ניתוח מוזיקלי ==
השיר מדבר על יחסי אהבה רומנטית בין גבר לאישה שמתחילים ברומנטיקה קלאסית אך מטרתם הסופית היא להגיע לקיום ליחסי מין שלרוב מסתיימים במבוכה. על הסיטואציה המתוארת בשיר הסביר בנאי בריאיון:

== ביקורת ==
מבקר המוזיקה יוסי חרסונסקי כתב כי השיר מפיג באירוטיותו הממזרית את עגמומיותה של הפתיחה<ref></ref>, וכן גם אמיר שוורץ מ"ynet" הסכים כי זהו "שיר מורכב"<ref name=":3"></ref>.

זוהר צלח מ"מאקו" כתב כי זהו אחד משיריו האהובים ביותר של בנאי<ref name=":2"></ref>, ונדב מנוחין מ"וואלה!" שיבח את ההפקה של קורין אלאל ותיאר את השיר כביקורת חדה ואכזרית וגם ככזה שלא מייצג את הרפרטואר של בנאי. עם זאת, הוא ציין לרעה את קולו העליז והילדותי של אביתר בשיר זה, וכן את העובדה שהשיר מסתיים "בלי תקווה ובלי נחמה"<ref></ref>.

== מיקומי שיא ==

== הערות שוליים ==

קטגוריה:שירי 1997
קטגוריה:סינגלים מ-1997
קטגוריה:שירי אביתר בנאי
קטגוריה:שירים בעברית
קטגוריה:שירים על מיניות
קטגוריה:שירים על נשיקות
קטגוריה:סינגלים בהוצאת הד ארצי
אוליבר הלאנדר

אוליבר הלאנדר (בפינית: Oliver Helander; נולד ב-1 בינואר 1997) הוא אתלט פיני, זוכה מדליית ארד באליפות אירופה (רומא 2024) בהטלת כידון.

== ביוגרפיה ==
ארם נולד וגדל ברזאבורג, פינלנד, אחיו הוא שחקן כדוריד, בנג'מין, בליגת העל השוודית בכדוריד ונבחרת פינלנד בכדוריד.

== קריירה ==
=== 2019 ===
באליפות העולם שנערכה ביולי 2019 בדוחה, קטר סיים במקום 19 בהטלת כידון בתוצאה של 80.36 מטר.

=== 2021 ===
באולימפיאדת טוקיו שנערכה באוגוסט סיים במקום 17 בתוצאה של 78.81 מטר.

=== 2022 ===
באליפות העולם שנערכה ביולי ביוג'ין, אורגון, ארצות הברית, סיים במקום שמיני בתוצאה של 82.24 מטר. בשלב המוקדמות הוא קבע תוצאה של 82.41 מטר ועלה מהמקום השישי לשלב הגמר.

=== 2023 ===
באליפות העולם שנערכה בבודפשט, הונגריה באוגוסט סיים במקום שביעי בתוצאה של 83.38 מטר.

=== 2024 ===
====מדליית ארד באליפות אירופה====
באליפות אירופה שנערכה ברומא, איטליה במרץ 2024 זכה במדליית ארד בהטלת כידון בתוצאה של 85.75 מטר, אחרי יאקוב ואדלייך מצ'כיה (88.65 מטר) ויוליאן ובר מגרמניה (85.94 מטר).

== שיאים אישיים ==
* הטלת כידון : 89.83 מטר (2022)

== קישורים חיצוניים ==

קטגוריה:מטילי כידון
קטגוריה:אתלטים פינים
קטגוריה:מטילי כידון פינים
קטגוריה:מטילי כידון באולימפיאדת טוקיו (2020)
קטגוריה:פינים שנולדו ב-1997
קו A-A

קו ארכנגלסק–אסטרחן (בקיצור קו A–A) היה המטרה הצבאית של מבצע ברברוסה. המושג "קו A-A" הוזכר לראשונה ב-18 בדצמבר 1940 בפקודת הפיהרר מספר 21, אשר ביטאה את המטרות של מבצע ברברוסה, מבצע הפלישה הגרמני לברית המועצות, הפקודה תיארה את כיבוש "הקו הכללי וולגה-ארכנגלסק" כיעד הצבאי הכולל של המבצע.

מקורו של הקו היה במחקר צבאי מוקדם יותר שבוצע בקיץ 1940 על ידי הגנרל אריך מרקס<ref name="kay">Kay, Alex J. (2006). Exploitation, Resettlement, Mass Murder: Political and Economic Planning for German Occupation Policy in the Soviet Union, 1940-1941", [https://books.google.com/books?id=l20PlJtfk0IC&pg=PA31 p. 31]. Berghahn Books.</ref>, דו"ח זה דגל בכיבוש ברית המועצות עד לקו "ארכנגלסק-גורקי-רוסטוב" וזאת על מנת למנוע ממנה להוות איום על גרמניה בעתיד ו"להגן עליה מפני מפציצי אויב". מרקס חזה שהמערכה, כולל כיבוש מוסקבה ומחוצה לה, תימשך בין 9 ל-17 שבועות (בין חודש לארבעה חודשים)<ref name="kay" />.

קו ה-AA ההיפותטי היה אמור להימתח מעיר הנמל ארכנגלסק שלחופי הים הלבן בצפון רוסיה, ימשיך ללאורך הוולגה ועד לעיר הנמל אסטרחן שבשפך הוולגה, לחופי הים הכספי. לאור כישלון מבצע ברברוסה והפסדיה של גרמניה במערכה שפתחה נגד ברית המועצות, הגרמנים לא הצליחו להגיע ליעד זה ולא כבשו אף אחת מהערים לאורך הקו.

== מטרות ==
התכנון היה שהצבא האדום יובס בבליצקריג בקיץ וסתיו 1941, עוד לפני תחילת החורף הרוסי הקשה ובכך יושלם כיבוש ברית המועצות עד שטחי קו A-A<ref name="Rich">Rich, Norman (1973). Hitler's War Aims: Ideology, the Nazi State, and the Course of Expansion, pp. 210–212. W. W. Norton & Company Inc., New York.</ref>. הורמאכט הניח שרוב האספקה הצבאית הסובייטית ועיקר פוטנציאל המזון והאוכלוסייה של ברית המועצות קיימים בארצות השוכנות ממערב לקו ה-AA המוצע,<ref name="Rich" />. בנוסף לאסקפה הצבאית ומצבורי הנשק שהגרמנים היו משיגים, ברית המועצות הייתה כבר בתחילת הכיבוש כ-86% משדות הנפט שלה, רובם בקווקז.

קו ה-AA כיעד הסופי של מבצע ברברוסה נבחר משום שכיבוש כולל של ברית המועצות כולה במערכה צבאית אחת נחשב לבלתי אפשרי לאור ממדיה הגאוגרפיים העצומים. על פי התכנון, הנאצים תכננו להפציץ ולהרוס את מרכזי התעשייה הסובייטיים שנותרו מזרחה יותר (בעיקר מעבר להרי אורל) באמצעות הפצצות אוויריות, כאשר עבור מבצע ההריסה של המפעלים היו אמורים להיות מוקצים מאות מטוסים.

== הערות שוליים ==

קטגוריה:גרמניה הנאצית: צבא וביטחון
קטגוריה:ברית המועצות במלחמת העולם השנייה
קטגוריה:פרויקטים של גרמניה הנאצית שננטשו
קטגוריה:זירת מזרח אירופה במלחמת העולם השנייה
קנאבסטרופר

הקנאבסטרופר (באנגלית Knabstrupper או Knabstrup) הוא גזע דני של סוס דם חם. ידוע בעיקר כסוס רכיבה, אך משמש גם כסוס רתמה וכחיית קרקס.

== הִיסטוֹרִיָה ==
סוסה וסייח
מקורותיו של הקנאבסטרופר אינם ודאיים לחלוטין, אך מאמינים שהוא נובע מהסוסים המנומרים הפרהיסטוריים שהיו ילידי מה ששנקרא כיום ספרד. ציורי מערות המתארים סוסים עם כתמים דומים לאלו של הקנאבסטרופרים שנמצאו באזורים אלו.

הגזע המודרני הוקם בדנמרק בשנת 1812, כאשר סוסת ערמונים עם סימני שמיכה מורכבת נמר הוגדלה לסוס פרדריקסבורג בצבע אחיד.

=== שיאים וירידה ===
קנאבסטרופר הגיעה לשיאה במאה ה-19, והסוסים אלו שימשו למגוון מטרות, ביניהם חקלאות, רכיבה וציד. אולם, בתחילת המאה ה-20 חלה ירידה בגזע עקב מספר גורמים, ביניהם מלחמות, מגפות ומיכון חקלאי.<ref></ref>

=== כיום ===
כיום, סוסי הקנאבסטרופר פופולריים ברחבי העולם ומוערכים בזכות יופיים, אתלטיותם ומזגם הטוב. הם משמשים למגוון מטרות, ביניהם רכיבה, רכיבה טיפולית, קפיצות ראווה ומרוצים.
== מאפיינים בולטים ==
* פרווה מנומרת: ידוע בעיקר בזכות הכתמים הייחודיים שלו, עם דפוסים הנעים בין פרווה מוצקה (כן, לא לכל קנאבסטרופר יש כתמים!) ועד כתמים מלאים של נמר.
* מגוון גדלים: מגוון רחב בגודל ובמבנה, בהתאם לקווי הדם. רובם עומדים בגובה של בין 15.2 ל-16 ידיים, אך יכולים להיות גבוהים יותר. קיימים גם סוסי פוני קנאבסטרופר.
* שלושה סוגים: ניתן לחלק אותם לשלושה סוגים עיקריים:
** סוס ספורט: בעל השפעה גדולה יותר של דם חם, מצטיין בדרסאז', אירועים וקפיצות ראווה.
** סוג בארוק: מבנה קלאסי יותר, קצר וחזק יותר.
** פוני: מתנשא לגובה של פחות מ-170.2 ס"מ, פופולרי בקרב ילדים בשל צבעוניותו ומזגו העדין.
* אופי: אתלטיים ואלגנטיים, עם פעולה חיה אך נוחה, נלהבים אך צייתנים. בעלי סיבולת רבה וקל לאימון.<ref name=":0" />

==קישורים חיצוניים==

== הערות שוליים ==

קטגוריה:גזעי סוסים
אליהו אזולאי

אליהו אזולאי (תרס"א, 1901 - כ' באדר א' תשמ"ו, מרץ 1986) היה רב ומחבר ספרים, מקים מושב מגדים.

==ביוגרפיה==
נולד ליצחק וליקות (לבית עמאר) ברבאט שבמרוקו. בילדותו למד בבית ספר אליאנס ואצל חכמי העיר, לדבריו הוא "גדל באווירה חב"דית". בתרע"ט התחיל ללמוד ראיית חשבון בהתכתבות באוניברסיטת סורבון. בתום לימודיו הוא עבר לקזבלנקה.

בתש"ז סייע לרבי רפאל עבו ולרב אברהם קלמנוביץ, להקים את מוסדות 'אוצר התורה', ושימש בהתנדבות כמזכיר הכללי של המוסדות. במוסדות היו ישיבות ותלמודי תורה בהם למדו אלפי תלמידים.

עלה לישראל עם הקמתה בתש"ח. במשך תקופה קצרה התגורר במחנה עולים ליד נתניה.

ב-15 באוגוסט 1949 ייסד את מושב מגדים יחד עם 96 משפחות עולים, רובן ממרוקו. המושב החל כמושב דתי, ונקרא בתחילה "צפון עתלית" ו"עתלית ב'". המושב הוקם על אדמות שהיו שיכות לעיירה הערבית א-טירה. אזולאי הנהיג את היישוב. באופן רשמי הוא עסק במושב בהנהלת חשבונות, ועסק גם בענייני ציבור.
כן היה חבר במרכז המושבים ושימש בו כראש הוועדה הדתית. במסגרת זו הקים בתי כנסיות ומקוואות במושבי העולים.

בשנת תשכ"ח (1968) יצא לגמלאות והקים בחיפה מרכז סיוע לקשישים בעיקר בנושאים בירוקרטיים.

נפטר בכ' באדר א' תשמ"ו. נקבר בהר הזיתים.

== חיים אישיים ==
בשנת תרפ"ה נישא לפנינה, בת אחיו אברהם, לזוג היו שישה ילדים.

==ספריו==
חיבר מספר ספרי הלכה והגות, בלשון פשוטה וקלה להבנה. לספריו הסכמות מאת הרבנים: מאיר ועקנין, יעקב סודרי, יצחק חזן, שלום משאש, אליהו בקשי דורון, אברהם חפוטא, שאר ישוב הכהן ועוד רבים. הוא פרסם גם שבחים על ספריו ממספר פוליטיקאים דוגמת יגאל ידין, זבולון המר, משה קצב ועוד ח"כים רבים. הביא גם מספר שבחים מרבניות ומורות.

לצורך כתיבת ספרו הוא התכתב עם רבנים רבים ביניהם הרב יוסף משאש, הרב משה מלכה הרב עובדיה יוסף ועוד.
* 
* 
* 
* 
* אגרת לאשה, ירושלים תשל"ז
* 
* 
* 
* 

==קישורים חיצוניים==
* 
* 
==הערות שוליים==

קטגוריה:ישראלים שנפטרו ב-1986
קטגוריה:ישראלים ילידי מרוקו
קטגוריה:מגדים
קטגוריה:מחברי ספרות תורנית
קטגוריה:יהודים הקבורים בהר הזיתים
מנדלת חול טיבטית

מנדלת חול
מנדלת חול טיבטית (בסינית: 沙壇城/壇城沙畫, בטיבטית: དཀྱིལ་འཁོར།) היא מסורת ייחודית של הבודהיזם הטיבטי הכוללת יצירה והרס של מנדלות העשויות מחול צבעוני<ref></ref>. לאחר יצירת המנדלה ועשיית כל הטקסים הפולחניים הנלווים, נהרסת המנדלה בהתאם לתפיסה הבודהיסטית בטבע החולף של החיים החומריים. מנדלה זו היא כלי להשגת חוכמה וחמלה, ולהגיע להארה. היא מתארת הרכב גאומטרי מאוזן שבו שוכנים אלוהויות.

==מבנה וחומרים==
בעבר החול שהשתמשו לבניית המנדלה הייתה מכתישה של אבן צבעונית. בעידן המודרני אבנים לבנות פשוטות נטחנות ונצבעות בדיו אטום על מנת לקבל את אותו אפקט. בנוסף מערבבים את החול הזה עם פחם, גבס, ואבן חול רגילה ואדומה על מנת לקבל את הגוון הרצוי. כמו כן לעיתים מוסיפים קמח תירס, אבקת פרחים ושורשי וקליפות עץ. הנזירים מעדיפים להשתמש בריכוז גבוה וצפוף של חול כדי למזער הפרעות כגון רוח או התעטשות.
הנזירים בשעת פעולה עם הצ'אק פור
הנזירים מציירים על גבי לוח, שולחן או על הרצפה לפני הנחת החול, את הדגם הגאומטרי הרצוי, בעזרת חוטים או סרגלים ומחוגה גדולה וקטנה עם גיר מיוחד. אז מניחים את החול על התרשימים בעזרת צינוריות מיוחדות הנקראות העשויות מתכת עליהן הנזירים מקישים בעדינות עם מקל על מנת לאפשר לחול לזרום בצורה עדינה ומדויקת על התרשים. יש מנדלות שמונחות בעזרת האצבעות בלבד<ref></ref>.

בשל מורכבות העבודה ובהתאם לגודל וייעוד המנדלה, הפרויקט יכול להיעשות מכמה ימים עד מספר שבועות. מנדלת הקלאצ'קרה למשל, המכילה 722 אלוהויות המתוארות בתוכה, יכולה לקחת כמה שבועות ואילו מנדלות קטנות יותר כמו לאלוהות ימנטקה הדורשת פחות גאומטריה נערכות במשך ימים מספר.

מקובל שצוות של נזירים יעבוד יחד על פרויקט, תוך עבודה בכל פעם על מקטע אחר. העבודה מלווה במוזיקה ובמזמורים מקודשים כדי להפעיל את האנרגיה האלוהית של האלים השוכנים במנדלה. הנזירים מתעסקים בפעולה זו שעות רבות תוך התרכזות ומאמץ בפרטים הקטנים ונוצרת פעולה מדיטטיבית. מקובל שהדלאי לאמה גם יעצב מנדלה זו. לאחר שהמנדלה מוכנה היא נהפכת למקודשת ובעלת כוחות של טיהור וריפוי. כוחה המרפא של המנדלה משתרע על כל העולם עוד טרם פיזורה למים זורמים<ref></ref>.
מנדלה שעדיין לא הושלמה והחול הצבעוני שמחולק לקעריות
העבודה נעשית מהאמצע כלפי חוץ. המנדלה מייצגת במרחב דו-ממדי את העולם של התלת מימד. הנזירים מדמים אותה כארמון תלת־ממדי.

== הרס פולחני ==
הרס המנדלה נחשב לפעולת על בתרבות הטיבטית, על מנת להעביר את המסר של הארעי והחולף. אף האלוהויות עצמן נהרסות בסדר מסוים יחד עם שאר המוטיבים. החול נאסף לצנצנת, נעטף בבד משי ומושלך לנהר או לכל מקור מים הנמצא בתנועה. המטרה היא לשחרר אותה חזרה לטבע כדי לפזר את אנרגיית הריפוי - ההילינג של המנדלה ליצורים שחיים במים ביבשה ובאוויר. הטקס מלווה בתהלוכה ססגונית של נזירים עם כלי נגינה ומזמורים בליווי קהל.

== ראו גם ==
* רנגולי
* מנדלה
* קולאם

== קישורים חיצוניים ==

== הערות שוליים ==

קטגוריה:בודהיזם טיבטי
חוסיין וחיד חראסאני

חוסיין וחיד חראסאני (בפרסית: حسین وحید خراسانی; נולד בשם מוחמד-חוסיין מולה-סאלח (בפרסית: محمدحسین ملاصالح); 1 בינואר 1921) הוא אייתוללה איראני בדרגת מרג'ע תקליד המשמש כראש הסמינר של קום.

==ביוגרפיה==
הוא משמש כראש הסמינר של קום.<ref></ref> חראסאני נחשבת לסמכות הדתית השיעית המלומדת ביותר בחיים על ידי מספר חוקרים.<ref></ref>

חראסאני נולד בנישאפור, עיר 130 ק"מ מערבית למשהד, לשיח' אסמאעיל חראסאני, עולמא ונואם נערץ.

את השכלתו הדתית החל בגיל צעיר במשהד, והשלים את ההשכלה המוקדמת ולימודי השפה הערבית שלו אצל השייח' שמס ואל-מוחקי אל-מוג'אני. לאחר מכן עבר לבית הספר "מירזה ג'עפר" וסיים את לימודיו בדרג הביניים אצל שייח' חוסיין בירסי, מירזה אחמד כיפאי, אבו אל-קאסם אל-חכים אל-אילאחי ושיח' חוסיין-עלי אל-עוספיה. הוא גם השתתף בשיעורים של מירזה מהדי אל-עספהאני, השייח' מהדי אל-אישתיאני והשייח' מוחמד נהאונדי<ref></ref> . הוא קיבל אג'אזה (בערבית: الإِجازَة, המהווה מעין אישור באסלאם למסירת טקסט) ממורו סעיד מוחמד חוג'את קו-קאמרי.<ref></ref>

הוא עבר לנג'ף שבעיראק ב-1949 ולמד בבית הספר היזדי עשר שנים. הוא השתתף בשיעוריו של השייח' מוחמד-חוסיין נאיני במשך שנה; אבו אל-חסן אל-עוספיה לשנתיים; שייח' מוסא חונסרי במשך שש שנים; אגא דיא אל-דין אל-עיראקי, סייד ג'מאל אל-דין אל-גולפאיג'ני, השייח' קדים אל-שיראזי, סייד עבד אל-האדי אל-שיראזי וסעיד מוחסין אל-חכים.<ref></ref> הוא למד אצל סייד אבו אל-קאסם אל-כואי שתים-עשרה שנים, והפך לאחד מתלמידיו החשובים.

הוא חזר למשהד ב-1972, ולימד שם קצת פחות משנה, ולאחר מכן נסע לקום, שם קבע את מקום מושבו.

עמדתו של חראסאני לגבי הממשל האיראני הייתה מעורפלת יחסית, והוא נחשב - אם בכלל - למבקר עקיף. הוא צוטט לעיתים קרובות בהרצאותיו כמי שמערער על דעותיו של המנהיג העליון של איראן.<ref></ref>

הוא חותנו של סאדק לאריג'אני.<ref name="Wright2010"></ref><ref></ref>

בשנת 2023 מתה אשתו של חראסאני.<ref>Khamenei, Ali (2023-12-11) [https://english.khamenei.ir/news/10365/Message-of-condolence-to-Ayatollah-Hossein-Wahid-Khorasani Message of condolence to Ayatollah Hossein Wahid Khorasani] Retrieved 2024-03-08</ref><ref>Islamic Republic News Agency, (2023-12-11) Tehran, Iran [https://en.irna.ir/news/85319373/ Supreme Leader issues condolences to Grand Ayatollah Vahid Khorasani] Retrieved 2024-03-08</ref>

==קישורים חיצוניים==
* 

==הערות שוליים==

קטגוריה:אנשי דת איראנים
קטגוריה:אנשי דת מוסלמים שיעים
קטגוריה:ילידי 1921
מגדל אמות הלח"י B

מגדל אמות הלח"י B (נקרא גם מגדל הפארק), הוא גורד שחקים בבני ברק המשמש למסחר ולמשרדים. גובה המגדל 186.75<ref>על פי היתר בנייה עדכני מינואר 2024 שבארכיון ההנדסי של עיריית הבני ברק</ref> מטרים והוא בעל 47 קומות. הבניין נמצא במתחם העסקים הצפוני בבני ברק, בסמוך לקניון איילון ולתחנת הרכבת בני ברק – רמת החייל, ובבעלותן של אמות השקעות וקבוצת אלייד.

== הבניין ==
הבניין מתנשא לגובה 186.75 מטרים ובעל 47 קומות - קומת לובי, 2 קומות מסחר, 42 קומות משרדים, ו-2 קומות טכניות בראש המבנה. שטחה של כל קומה בבניין הוא כ-2,000 מ"ר ושטח המבנה כולו כ-100,000 מ"ר, הבניין הוא הבניין ה-11 בגובהו בישראל וה-3 בגובהו בבני ברק.

== ראו גם ==
* גורדי שחקים בישראל

==הערות שוליים==

אמות הלח"י
אמות הלח"י
קטעי הווידאו הביתיים המצחיקים ביותר של אמריקה

America's Funniest Home Videos, אשר נקראת גם America's Funniest Videos (או בקיצור AFV), היא תוכנית טלוויזיה אמריקאית המשודרת בערוץ ABC בה מוצגים סרטונים מצחיקים שצולמו על ידי אנשים פרטיים שלא כחלק מהתוכנית ונשלחו לצוות ההפקה של התוכנית. הסרטונים כוללים לרוב קטעים מצחיקים עם חיות מחמד, ילדים, מתיחות מבוימות ותקריות בלתי צפויות. בסוף כל פרק הקהל בוחר את הסרטון הפופולרי ביותר מבין קומץ סרטונים בולטים. הסרטון המנצח מקבל בדרך כלל פרס כספי, ופרס גדול יותר מוענק לזוכה בפרק סיום העונה.

התוכנית החלה במקור כספיישל טלוויזיוני בשנת 1989, והחל מינואר 1990 שודרה מדי שבוע בשעות הפריים טיים. את פרק הספיישל ואת שמונה העונות הראשונות של התוכנית הנחה במקור הקומיקאי בוב סאגט. לאחר שסיגט פרש מהתפקיד ב-1997, החליפו אותו ג'ון פוגלסאנג ודייזי פואנטז במשך העונה התשיעית והעשירית של התוכנית. החל משנת 2001 טום ברג'רון הנחה את התוכנית במשך 15 עונות עד 2015. אלפונסו ריביירו מנחה את התוכנית משנת 2015 ואילך.

התוכנית התבססה במקור על התוכנית היפנית "Fun TV with Kato-chan and Ken-chan" אשר שודרה במקור ביפן בין השנים 1986 עד 1992. לאורך השנים הופקו גרסאות מקומיות לתוכנית במדינות גרמניה, הממלכה המאוחדת, פולין, ספרד, שוודיה, אוסטרליה, צרפת, הולנד, בלגיה, הולנד, איטליה, צ'כיה, וצ'ילה.

בישראל הסדרה שודרה בערוץ המזרח התיכון בשנות התשעים.

== מנחים ==
* בוב סאגט (1989–1997)
* ג'ון פוגלסאנג ודייזי פואנטז (1998–1999)
* טום ברג'רון (2001–2015)
* אלפונסו ריביירו (2015–הווה)

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
!2024
!פרס בחירת הילדים של ניקלודיאון
|תוכנית ריאליטי אהובה
|"קטעי הווידאו הביתיים המצחיקים ביותר של אמריקה"
|
|<ref name=":0"></ref>
|}

== קישורים חיצוניים ==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:ABC: תוכניות וסדרות